**Antonia Margaret Ax:son Johnson**, usein muodossa **Antonia Ax:son Johnson** (Ax:son luetaan ja on väestökirjoissa virallisesti *Axelson*; s. 6. syyskuuta 1943 New York, Yhdysvallat) on ruotsalainen liikenainen, perheyrittäjä ja Axel Johnson -konsernin neljännen sukupolven perijätär. Maaliskuussa 2018 yhdysvaltalainen talousjulkaisu *Forbes* arvioi hänen varallisuudekseen 6,3 miljardia dollaria. Hän on rikkain Ruotsissa asuva nainen.

Johnson peri isoisoisänsä Axel Johansonin vuonna 1873 perustaman Axel Johanson -monialakonsernin isänsä kuoltua vuonna 1982. Hänen johdollaan alkujaan erityisesti meriliikenteessä ja teollisuudessa toimineen konsernin liiketoiminnassa tehtiin merkittäviä suunnanmuutoksia. Nyt tukholmalaisessa yrityskonsernissa on neljä liiketaloudellisesti itsenäisestä yhtiötä: newyorkilainen Axel Johnson Inc. sekä ruotsalaiset Axel Johnson AB, AxFast AB ja Altocumulus AB. Axel Johansson AB pitää hallussaan 50 prosentin osuutta pörssinoteeratusta vähittäis- ja tukkukauppayhtiöstä Axfoodista, 25 prosentin osuutta tietokonetuotteiden vähittäismyyjästä (Dustin Group). Konserniin kuuluvat myös Åhléns-tavaratalot, Kicks-kosmetiikkamyymälät ja Martin & Servera -ravintolatukkupalvelut. AxFast omistaa kiinteistöjä, erityisesti vähittäiskauppojen liiketiloja Ruotsissa. AltoCumulus toimii omaisuudenhoitoyhtiönä.

Johanson toimi konsernin hallituksen puheenjohtajana maaliskuuhun 2015 saakka. Tuolloin valta yhtiön johto siirtyi hänen tyttärelleen Caroline Bergille. Ax:son Johnson on osaomistaja muun muassa kolmella Michelin-tähdellä palkitussa tukholmalaisessa Frantzén-ravintolassa.

Johnson opiskeli psykologiaa 1960-luvulla Harvardin Radcliffe Collegessa ja Tukholman yliopistossa (BSc, 1971). Hän on naimisissa toista kertaa. Hänellä on neljä lasta ensimmäisestä avioliitosta (1963–1983) yritysjohtaja, kreivi Nils Mörnerin kanssa. Johnson pitää ratsastamisesta ja hänen kotitilallaan Tukholman lähellä on olympiatason kouluratsastusrata ja hevossiittola (Lövsta stuteri). Hän on toiminut Ruotsin kouluratsastusliiton (Svensk Dressyr) puheenjohtajana. Hän toimii kunnallispolitiikassa kunnanvaltuutettuna (viimeksi 2014–; Folkpartiet, nyk. Liberalerna). Vuosina 2006–2012 hän oli kotikaupunkinsa Upplands Väsbyn kaupunginhallituksen varapuheenjohtaja.

Ax:son Johanson on saanut useita tunnustuksia. Hänet nimettiin vuonna 2013 Tukholman KTH:n kunniatohtoriksi. Palkintoperusteissa mainittiin vastuullinen yrittäjyys yhteiskunnassa ja sen tutkimuslaitosten kanssa, painottaen kestävää kehitystä.

Ax:son Johansonista on kirjoitettu ainakin yksi osin haastatteluihin pohjautuva kirja: Bengt Ericson (2007/2013) *Antonias revansch : hur hon räddade sitt imperium från att gå under och kom tillbaka som en vinnare*. (ruotsiksi) ISBN 978-9186597580 (uusi painos 2013).

Lähteet
-------

1. 1 2  Vem är det : Svensk biografisk handbok (s. 563: Johnson, Antonia M. Ax:son) *sähköisessä muodossa via Project Runeberg, runeberg.org*.  1993. Viitattu 11.4.2018. (ruotsiksi)
2. 1 2 3  274. Antonia Johnson (The World's Billionaires)  6.3.2018. Forbes, forbes.com. Viitattu 9.4.2018. (englanniksi)
3. ↑  The World's Billionaires List, Sweden (Maailman (dollari)miljardöörit, Ruotsi)  6.3.2018. Forbes, forbes.com. Viitattu 9.4.2018. (englanniksi)
4. 1 2 3 4 5 6  258 Antonia Axson Johnson $6.40B (Bloomberg Billionaires Index)  8.4.2018 (päiväkohtainen varallisuus ja sijoitus). bloomberg.com. Viitattu 9.4.2018. (englanniksi)
5. ↑  Joakim Malmberg: Sweden has more megarich people than ever – here’s the top 25 *Business Insider, businessinsider.com*.  7.1.2018.  Arkistoitu 11.1.2018. Viitattu 9.4.2018. (englanniksi)
6. ↑  Sveriges rikaste kvinna storägare i superkrogen *Expressen, expressen.se*.  20.2.2018. Viitattu 9.4.2018. (ruotsiksi)
7. ↑  Torbjörn Esping: Lövsta - Sveriges mest olönsamma jordbruk *atl.nu*.  30.9.2016. Viitattu 9.4.2018. (ruotsiksi)
8. ↑  Antonia Ax:son Johnson blir hedersdoktor *Veckans Affär, va.se*.  30.9.2013. Viitattu 11.4.2018. (ruotsiksi)
9. ↑  Så blev Antonia Ax:son Sveriges rikaste kvinna *Expressen, expressen.se*.  2.4.2018. Viitattu 9.4.2018. (ruotsiksi)

Aiheesta muualla
----------------

* Kuvia tai muita tiedostoja aiheesta **Antonia Johnson** Wikimedia Commonsissa

* Hon är Sveriges främste superkommunikatör – drivs av samhällsfrågor (16.5.2017) (ruotsiksi) (resume.se)
* Hon är Sveriges rikaste kvinna (video, kesto 2 min 41 s) (ruotsiksi) (expressen.se)
* Lövsta Stuteri (Arkistoitu – Internet Archive) (englanniksi) (lovstastuteri.com)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Antonia Johnson 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ruotsi

 |

 |